Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 386

4. Váltóval kereskedelmi tevékenység adatai Itt a befektetési szolgáltató által az Épt. 7. § (2) bekezdésének b) pontja alapján — engedély birtokában — váltóval végzett kereskedelmi, illetve nem-kereskedelmi tevékenység kockázatát kell kimutatni. A váltóval — bizományosi tevékenység keretében — végzett ügyletből adódó kockázatot a 30.E az ügyfélkockázatot felmérő jelentésben kell szerepeltetni. A 41. sor az általánosan — a számviteli törvény, illetve a váltójogi szabályok szerint bármely vállalkozás által — is végezhető, nem üzletszerű váltótevékenységéből adódó követeléseket (pl. vevővel szembeni követelés fejében elfogadott váltó), a 42. sor pedig a kereskedelmi — üzletszerű, nyereségszerzés érdekében folytatott — váltótevékenység kockázatát tartalmazza. Külön sorokban kell kimutatni a saját, illetve idegen váltók értékét. Az Óvadék teljes értéke soron a fenti követelésekkel kapcsolatos óvadékok teljes — nyilvántartás szerinti — értékét kell feltüntetni. Az Óvadék beszámítható értéke sorokban az értékek meghatározásakor a 30.E tábla 15. sorában leírtak szerint kell eljárni, az óvadékul adott állampapírok esetén azok árának hetvenöt százalékát, egyéb tőzsdei papíroknál az ár ötven százalékát lehet figyelembe venni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes